《题共亭》
宋代·华镇

驾鹤峰前山气佳，炼丹泉上石如排。高低檐宇依丛竹，屈曲梯桥跨断厓。

仙客肯教人世得，贤侯还与郡民偕。春风日落歌声散，藓径时时有坠钗。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。